|  |  |
| --- | --- |
| |  | | --- | | **Lov om børnearbejde fra 1873**  Den originale lov kan bl.a. findes på ABA - 39. småtryk, Biblioteket  Lov om børn og unge menneskers arbejde i fabrikker og fabriksmæssig drevne værksteder samt det offentliges tilsyn med disse, 1873  § 1: Det offentlige fører tilsyn med de ovennævnte steder, der har medarbejdere under 18 år, hvadenten de udfører arbejde på fabrikken eller i forbindelse med den. Ved tvivlstilfælde om tilsyn, er det indenrigsministeren der har afgørelsen.  § 2: Børn under 10 år må ikke arbejde de ovennævnte steder. Børn mellem 10 og 14 år må højst arbejde 6 1/2 time om dagen, heri indkluderet en halv times pause. Arbejdstiden skal lægges mellem seks, morgen, og otte, aften. Børn der har arbejdet før kl. 11 om morgenen, må ikke arbejde efter kl. 13 samme dag.  § 3: Unge, af begge køn, må ikke arbejde de ovennævnte steder mere end tolv timer dagligt, og kun mellem kl. 5 og kl. 19. Mellem kl. 8 og 18 skal der være indlagt to timers pause, hvoraf halvanden time skal ligge inden kl. 15.  § 4: Under måltiderne må børn og unge ikke opholde sig i lokaler hvor der samtidig arbejdes. Sundhedsmyndighederne kan pålægge fabrikken at stille et særskilt spiselokale til rådighed, hvis luften i arbejdslokalet er fyldt med støv eller andre sundhedsskadelige stoffer.  § 5: Børn må ikke arbejde, de ovennævnte steder, på folkekirkens søn- og helligdage.  § 6: Så vidt muligt skal alle børn og unge af kvindekønnet holdes adskildt fra mændene, både under arbejdet og måltiderne (!).  § 7: Indenrigsministeren kan forhøje aldersgrænsen på fabrikker hvor arbejdet er særligt anstrengende eller sundhedsskadeligt, eller helt forbyde unge under 18 at deltage i arbejdet. Virksomheder der af den ene eller anden årsag bliver nødt til at bruge arbejdskraft udenfor de angivede arbejdstider, kan få lempelser af ministeren, dog ikke m.h.t. § 2.  § 8: Arbejdsgiveren har pligt til at undersøge børn og unges alder og sundhedstilstand, inden de ansættes. Alder v.h.a. en dåbsattest, hertil ydes der ikke tilskud. Sundhedstilstanden v.h.a. en lægeundersøgelse med dertil hørende lægeattest, denne skal arbejdsgiveren betale. Prisen for attesten er 24 skilling. Reglerne for lægeundersøgelsen fastsættes af indenrigsministeren.  § 9: Børn der arbejder skal enten være lovligt udskrevne af skolen, eller medbringe et bevis fra skolebestyreren, hvor det er oplyst hvornår barnet har skoletimer. Børn må ikke arbejde i timen inden de skal møde i skole. Arbejdsgiveren må ikke ansætte børn, før de har modtaget beviset. Regler for indretningen af beviset fastsættes af indenrigsministeren.  §10: Arbejdspladsen skal registrere de ansatte børn og unges navne, adresser, alder og for børnenes vedkommende deres forældres eller plejeforældres navne og bopæl, oplysninger om skoletid samt yderligere formålstjenstelige oplysninger, fastsat af ministeren.  §11: Maskiner og lign. skal, så vidt muligt, afskærmes med en indhegning, som ikke må flyttes så længe der arbejdes på fabrikken. Det gælder for alt i den maskinelle del af fabrikationen, som børn og unge kan komme i kontakt med når de arbejder og bevæger sig rundt på arbejdspladsen.  §12: Årligt tilsyn med fabrikkerne udføres af arbejdsinspektører udnævnt af indenrigsministeren. Deres virksomhed fastsættes af indenrigsministeren. De aflægger rapport til ministeren om denne virksomhed, og de tilsynsberørte fabrikker, én gang om året. Rapporten forelægges rigsdagen.  §13: Arbejdsinspektørerne må komme "på besøg" dag og nat, og kræve forklaringer fra alle der har arbejdet, eller formodes at have arbejdet på fabrikken de sidste tre måneder før tilsynet. De må kigge i alle de i §10 nævnte registre, og iøvrigt kræve politiets hjælp, hvis det skulle blive nødvendigt.  §14: Brug af børn og unge som arbejdskraft skal rapporteres til nærmeste politimyndighed, som rapporterer videre til Arbejdstilsynet.  §15: Lovovertrædere af denne lov kan idømmes bøder; fra 5 til 100 rigsdaler. Skulle synderen have begået en grummere forbrydelse, der kan give højere straf, kommer denne i første række.  §16: Forældre kan straffes, hvis de har været vidende om og har billiget, at et barn har arbejdet ulovligt.  §17: Lovovertrædelserne vil blive behandlet som offentlige politisager.  §18: Bøderne ender i sognets fattigkasse, i Kbh. går de i Københavns Kommunes kasse.  §19: Forbrydelser mod tilsynet behandles efter straffelovens §§ 98 & 101. (Forbrydelser mod embedsmænd).  §20: Loven og navn på arbejdsinspektørens navn bør hænges op på arbejdspladsen, så alle arbejdere kan se den.  §21: Sundhedskommissionen eller stedets politimester skal føre tilsyn med de sundhedsmæssige forhold på fabrikkerne.  §22: Lovens ikrafttrædelse. Gælder 6 måneder efter Lovtidende er udkommet, og gælder ikke for Færøerne.  **Fabriksloven 1901**  Den originale lov kan bl.a. findes på ABA - 39. LO, småtryk, Biblioteket  Lov om arbejde i fabrikker og dermed ligestillede virksomheder samt det offentliges tilsyn dermed, 1901  **Kapitel I:**  §1: Fabrikker og fabriksdrevne værksteder samt andre håndværks- og industrivirksomheder er underlagt tilsyn fra staten. Der føres ikke tilsyn med enkeltmandsvirksomheder og landbruget, herunder mejerierne. For de virksomheder der ikke føres tilsyn med, kan der pålægges begrænsninger i.f.t. børnearbejde. Dette gælder ikke for landbrug, havebrug, skovbrug, fiskeri og søfart.  §2: De steder hvor der er beskæftiget mere end 5 arbejdere, eller de virksomheder der bruger mekanisk kraft, skal aflevere blanketter til for Fabriks- og Arbejdstilsynets direktoratet, hvor de oplyser bedriftens art, antallet af arbejdere og deres alder, hvilke maskiner der benyttes m.m. og andre oplysninger der beskriver virksomhedens karakter. Nuværende virksomheder der ikke er under tilsyn, skal anmelde dette inden 30 dage efter lovens ikrafttrædelse, nye virksomheder efter 8 dage. Herefter besluttes det, om virksomheden skal underlægges tilsynet. Man kan anke denne beslutning til Arbejdsrådet, ligesom man både fra virksomhedens og statens side kan tage spørgsmålet op til revurdering. I statistisk øjemed, er direktøren for tilsynet berettiget til at ind hente oplysninger om arbejdernes antal, køn, alder og lønforhold, og maskinernes art, antal og størrelse.  **Kapitel II:**  §3: Vil man starte ny virksomhed, er man, ved indsendelse af oplysninger, berettiget til at høre tilsynet om de har nogle indvendinger imod det. Tilsynet er berettiget til at gøre indvendinger uden at have modtaget oplysningerne.  §4: Tilsynet kan pålægge virksomheder at forbedre arbejdsforholdene, hvis disse ikke godkendes af Bygnings- og Sundhedsmyndighederne.  §5: Arbejdslokalerne skal indrettes således, at hver arbejder har mindst 8 kubikmeter luft, og være forsynet med ventilation så giftige dampe m.m. kan komme ud, og ikke overføres til andre arbejdslokaler. Adgang til lokaler hvor der benyttes eller forarbejdes giftige stoffer, er forbudt for andre end dem der beskæftiges her. Vægge og gulve skal rengøres jævnligt, må ikke være beklædt med materiale der kan øge sundhedsfaren, og skal hvidtes en gang årligt hvis de er til det.  §6: Belysning og opvarmning skal være tilstrækkeligt til at man kan arbejde i lokalerne. I lokaler hvor der arbejdes med farlige stoffer, skal der ved kunstig belysning være taget højde for dette.  §7: Arbejderne skal, i den kolde årstid, have mulighed for at spise deres mad i opvarmede rum, og få opvarmet deres medbragte middagsmad, så vidt der er muligt.  §8: Der udstedes regulativer, omhandlende arbejdsforhold, fra indenrigs- ministeren senest 2 år efter lovens ikrafttrædelse. Senest 10 år efter regulativets udstedelse skal disse forhold være iorden.  **Kapitel III: Børn og unge**  §9: Børn under 12 år må ikke arbejde i virksomheder underlagt tilsynet. Børn over 12 år, må så længe de stadig går i skole, kun arbejde 6 timer i døgnet hvoraf der skal være 1/2 times pause efter højst 4 1/2 times arbejde. De må arbejde fra 6 morgen til 8 aften. De må ikke arbejde i skoletiden og konfirmations-forberedelsestiden, og skal senest have fri en halv time før begge. De må ikke arbejde på folkekirkens søn- og helligdage.  §10: Unge af begge køn må, fra udskrivning af skolen og frem til de 18 år, ikke arbejde mere end 10 timer i døgnet. Timerne skal lægges mellem 6 morgen og 8 aften. Der skal være mindst en halv times pause efter hver 4 1/2 times arbejde. De må ikke arbejde uden for fabrikkens område, og går de på tekniske eller fagskoler, skal arbejdstiden lægges så de kan følge undervisningen. Drenge mellem 15 og 18 kan arbejde mellem 8 aften og 6 morgen hvis det er nødvendigt for deres uddannelse. Dette besluttes af indenrigsministeren efter indstilling fra Arbejdsrådet.  §11: Dispensation fra §9 og §10 gives af direktøren for tilsynet, hvis det skønnes at andre forhold, end de i loven beskrevne, er lige så gunstige for arbejderne.  §12: Arbejdsrådet kan forhøje aldersgrænsen på fabrikker i de tilfælde, hvor de finder arbejdet særligt anstrengende eller sundhedskadeligt. Ligeledes kan de forbyde kvindligt arbejde. Afgørelsen kan ankes.  §13: Børn og unge må ikke holde pause i rum hvor der samtidig arbejdes, medmindre tilsynet har givet tilladelse .  §14: Dispensation fra §§9, 10 og 18, kan gives i tidsbegrænsede perioder, hvis virksomheden som følge af naturomstændigheder, ulykkeshændelser el.lign. uforudsete begivenheder, bliver forstyrret i den daglige drift. Direktøren for tilsynet giver tilladelsen, og denne indberettes til ministeren. Hvis situationen kræver øjeblikkelig udbedring, kan virksomheden gå igang med arbejdet samtidig med at de sender en skriftlig meddelelse til direktoratet.  §15: Arbejdsgiveren har pligt til at undersøge børn og unges alder og sundheds- tilstand, inden han ansætter dem. Alder v.h.a. fødselsattest, hertil gives ikke tilskud. Sundhed v.h.a. lægeundersøgelse, denne betaler arbejdsgiveren. Ved lægeundersøgelsen skal det konstateres om sundhedstilstanden er iorden, og om den legemlige udvikling passer til arbejdets art. Ved den legemlige udvikling menes specielt højde, vægt og brystvidde set i forhold til alder.  §16: Virksomheden skal registrere børn og unge under 18 år. Registret skal indeholde deres alder, navn, opholdssted og deres forældres, plejeforældres eller værgers opholdssted, samt deres skoleforhold, og andre formålstjenstelige oplysninger, fastsat af indenrigsministeren.  §17: Så vidt muligt skal mandlige og kvindlige arbejdere holdes adskilt, både under arbejdet og måltiderne. Det er arbejdsgiverens pligt at våge over sømmelighed og anstændighed på arbejdsstederne.  §18: Nybagte mødre må ikke arbejde de første 4 uger efter fødslen, medmindre en lægeattest viser, at hun kan arbejde uden at skade sundheden for hende selv og barnet. Økonomisk hjælp til denne "barsel" må ikke have fattighjælps virkninger.  **Kapitel IV:**  §§ 19 og 20: Løn og ansættelsesforhold i tilsynet, herunder at arbejdsinspektørerne ikke må være ansat i det private, og ikke må være interesserede i de virksomheder der føres tilsyn med, hverken direkte eller indirekte, medmindre de har fået tilladelse.  §21: Tilsynets virksomhed.  §22: Tilsynet må komme "på besøg" dag og nat når der arbejdes. De må kræve forklaringer fra alle der arbejder, eller formodes at have arbejdet, på stedet de sidste 3 måneder. De må kigge i alle de registre der skal være tilstede på fabrikken iflg. loven. Alt dette skal ske mod behørig legitimation fra tilsynet. Tilsynet skal undersøge alle klager over brud på loven. Tilsynet må ikke bruge deres stilling til at skaffe sig oplysninger, der ikke er nødvendige for deres arbejde, og de må ikke offentliggøre oplysninger om virksomhederne og de ansatte, hverken privat eller offentligt.  §§ 23 og 24: Arbejdsrådet, oprettelse og bemyndigelse.  **Kapitel V:**  §25: Lovovertrædelser straffes med bøde, fra 10-100 kr. Står arbejdsgiveren til højere straf i.h.t. andre lovovertrædelser, kommer disse i første række.  §26: Forældre eller andre ansvarlige for barnet, der har vidst og billiget at et barn har arbejdet ulovligt, bliver straffet med bøde. (4-20 kr.).  §27: Lovovertrædelserne vil blive behandlet som offentlige politisager, dog kan ingen sager afgøres uden dom, medmindre direktører for tilsynet har givet tilladelse.  §28: Alle bøder lægges i kommunernes kasser.  §29: Loven for forbrydelser mod embedsmænd, gælder også for tilsynet.  §30: Loven, samt den tilsynsførendes navn og adresse, bør være tilgængelig for arbejderne.  **Kapitel VI:**  §31: Loven træder ikraft 6 måneder efter Lovtidende er udkommet. §19-23 kan dog sættes ikraft tidligere, hvis ministeren ønsker det. De børn der allerede er ansat, på de i §1 første stykke beskrevne steder, kan blive på stedet efter lovens ikrafttrædelse.  §32: Ved denne lovs ikrafttrædelse ændres arbejdstiden for lærlinge. Denne lovs §9 erstatter tidligere lov nr. 30 af 30. marts 1889.  §33: Denne lov erstatter blandt andre Lov om børn og unge menneskers arbejde i fabrikker og fabriksmæssig drevne værksteder samt det offentliges tilsyn med disse.  §34: Revision af loven senest 1910. | |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

|  |  |  |
| --- | --- | --- |
| http://www.pladstilosalle.dk/lidtarbejde/top1.jpg | http://www.pladstilosalle.dk/lidtarbejde/top2.jpg | [http://www.pladstilosalle.dk/lidtarbejde/top3.gif](http://www.pladstilosalle.dk/index.html) |
| [http://www.pladstilosalle.dk/lidtarbejde/laur.gif](http://www.pladstilosalle.dk/index.html) | |  |  | | --- | --- | | http://www.pladstilosalle.dk/lidtarbejde/fabrik1/fabrik1B.jpg | http://www.pladstilosalle.dk/baggrund.gif | | **Børn på fabrik - baggrunden for den første fabrikslov**   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Lægen Emil Hornemann er den første, der laver en større undersøgelse af børns arbejdsforhold. Som udgangspunkt opfatter Hornemann børnearbejde som sundt og lærerigt, men han har en række indvendinger. Hornemann konkluderer, at fabriksarbejde kan have indflydelse på børns vækst og udvikling, og at der kan opstå sygdomme på grund af arbejdet. | |  |  | | --- | --- | | http://www.pladstilosalle.dk/bluebox.gif | [Børns arbejdsforhold i slutningen af 1800-tallet](http://www.pladstilosalle.dk/lidtarbejde/fabrik1/index.html#1) | | http://www.pladstilosalle.dk/bluebox.gif | [Læge Emil Hornemanns undersøgelser](http://www.pladstilosalle.dk/lidtarbejde/fabrik1/index.html#2) | | http://www.pladstilosalle.dk/bluebox.gif | [Modstanden mod fabriksloven](http://www.pladstilosalle.dk/lidtarbejde/fabrik1/index.html#3) | | http://www.pladstilosalle.dk/bluebox.gif | [Fabrikslovens konsekvenser](http://www.pladstilosalle.dk/lidtarbejde/fabrik1/index.html#4) | |   **Børns arbejdsforhold i slutningen af 1800-tallet**   |  |  | | --- | --- | | I SLUTNINGEN AF 1800-TALLET arbejder de fleste børn fra de fattigste familier. De har ofte en arbejdstid på 4-6 timer ud over den almindelige skoletid. I industrien er der især tre erhverv, som benytter sig af børnenes arbejdskraft, nemlig tobaksindustrien, tændstiksindustrien og tekstilindustrien. Med fabriksloven fra 1873 bliver det vedtaget, at børn under 10 år ikke må arbejde på fabrik, og at arbejdsgiverne har pligt til at undersøge barnets alder.  MEN ET ER LOV et andet virkelighed, en nykonfirmeret spindedreng fortæller: "Jeg havde fået maskine for mig selv og dertil igen en 3-4 små purke at skulle oplære, nogle af dem var så små, at de ikke kunne se op over maskinen, men de skulle også tjene penge." Og børnenes indtægt er nødvendig for familien. De fleste børn i industrien arbejder i toholdsskift, et hold om morgenen før skoletid, og et hold om eftermiddagen, når skolen er slut. I tobaksindustrien er børnene hjælpere for en svend. De skal lægge tobakken op for svendene, og det skal gå hurtigt. Børnene får fast ugeløn, men svenden som de arbejder for er på akkord, og han har ikke tid til at skulle vente. | http://www.pladstilosalle.dk/lidtarbejde/fabrik1/fabrik2B.jpg  Udsnit fra samtidig tegning fra et glasværk | | MEN TOBAKSINDUSTRIEN er ikke det værste sted at være for et barn. Det ser meget værre ud i tændstiksfabrikkerne. Børnenes andel af arbejdsstyrken i tændstiksindustrien er meget stor. Der er ofte små børn ansat, og lønnen er lille. Men det værste er at børnene arbejder med giftige stoffer, der giver varige skader, og i nogle tilfælde er skyld i dødsfald. Den fosfor som bruges i produktionen, får knoglerne til at smuldrer, og flere tændstikspiger er mærket for livet efter at have arbejdet på tændstiksfabrik, fordi deres kæbeben er smuldret væk. |   http://www.pladstilosalle.dk/blackdot.gif  http://www.pladstilosalle.dk/fr1900.gif[http://www.pladstilosalle.dk/op.gif](http://www.pladstilosalle.dk/lidtarbejde/fabrik1/index.html#top)  **Læge Emil Hornemanns undersøgelser**   |  |  | | --- | --- | | I 1872 UDGIVER lægen, [Emil Hornemann](http://www.pladstilosalle.dk/BAGGRUND/PERSONGALLERI/17.HTML), bogen: Om Børns Andvendelse i Fabriker, særlig med Hensyn til vore Forhold. Emil Hornemann bliver opfordret til at holde et indlæg på et nordisk industrimøde, der skal handle om hvordan, hvor mange og under hvilke forhold børn i de nordiske lande bliver brugt til fabriksarbejde. Undersøgelsen bygger på statistisk materiale, som han indsamler fra forskellige læger, fra undersøgelser i England og fra besøg på 49 fabrikker, hvor han selv ser på forholdene.  EMIL HORNEMANN er den første, der laver en større undersøgelse af børns arbejdsforhold. Han beskriver forskellige typer arbejdspladser og hvilke problemer, der kan være. Beskrivelserne er ofte milde, men af og til bliver de fulgt op af indlæg i arbejdernes avis, [Socialisten](http://www.pladstilosalle.dk/lysoverland/udgmedi2/index.html#socialisten). Som udgangspunkt opfatter Hornemann børnearbejde som sundt og lærerigt, men han har en række indvendinger. Hornemann konkluderer, at fabriksarbejde kan have indflydelse på børns vækst og udvikling, og at der kan opstå sygdomme på grund af arbejdet. Han nævner at blegsot og brystsygdomme kan opstå på grund af støv, og at børn, der laver blyglassur, kan få blyforgiftninger. | http://www.pladstilosalle.dk/lidtarbejde/fabrik1/fabrik3B.jpg  Emil Hornemann | | MEN NOGET AF DET der gør størst indtryk på ham er at se børn, der har arbejdet i tændstiksfabrikkerne og har fået fosfornekrose. Det er en sygdom, der skyldes at fosfordampene i fabrikslokalerne får ben, tænder og knogler til at smuldrer. Med nutidens øjne kan Hornemanns undersøgelse virke en smule idylliseret og loyal overfor fabrikanterne, men i 1872 er den banebrydende og anledning til at børns arbejdsforhold overhovedet kommer til debat. |   http://www.pladstilosalle.dk/blackdot.gif  http://www.pladstilosalle.dk/fr1900.gif[http://www.pladstilosalle.dk/op.gif](http://www.pladstilosalle.dk/lidtarbejde/fabrik1/index.html#top)[http://www.pladstilosalle.dk/doku.gif](http://www.pladstilosalle.dk/BAGGRUND/DOKUMENTATION/DOKU4.HTML)  **Modstanden mod fabriksloven**   |  |  | | --- | --- | | DEN 7. JANUAR 1873 fremsætter indenrigsministeren "Forslag til Lov angaaende Børns og unge Menneskers arbeide i fabrikker og Værksteder m.m." Loven skal vedtages af både Landsting og Folketing, og den fører en lang og heftig debat med sig. Landstingsmand Schøler mener, at det er direkte skadeligt for unge mennesker, hvis man begrænser deres mulighed for at arbejde: "Jeg frygter for, at man vilde risikere at bidrage til at gøre mange af disse unge Mennesker til Søvnetryner og Dagdrivere. Det er en underlig medlidenhed, man synes at have med kraftige Børn og unge Mennesker."  OG SCHØLER ER IKKE alene om den holdning. Mange mener at det er bedre at børnene arbejder og gør noget fornuftigt, end at de skal drive rundt på gaderne uden noget formål med fare for at blive "moralsk fordærvede". Fra fabriksejernes side er der naturligvis også modstand. I flere industrier f.eks. tobaksindustrien er børnenes arbejdskraft helt nødvendig, og så er den samtidig billig. Nogle fabriksejere truer med, at de må lukke virksomheden, hvis den nye lovs regler skal overholdes. | http://www.pladstilosalle.dk/lidtarbejde/fabrik1/fabrik4B.jpg  Opstilling af arbejdere fra en tobaksfabrik 1894. Tobaksindustrien var et af de mest børneintensive områder | | SELVOM FABRIKSLOVEN ikke omfatter [børns arbejde på landet](http://www.pladstilosalle.dk/lidtarbejde/landet3/index.html), er mange bønder imod den. De frygter at en lovvedtagelsen vil betyde, at man senere vil regulere børns arbejde på gårdene. Men også blandt de almindelige arbejderfamilier er der modstand. For familiernes økonomi er afhængig af ekstraindtægten, og hvis børnene ikke kan arbejde, vil det for mange betyde at de må søge [fattighjælp](http://www.pladstilosalle.dk/grdinpligt/social2/index.html#fattighjalp). Lovforslaget bliver debatteret i 5 måneder og bliver først vedtaget 23. maj 1873. |   http://www.pladstilosalle.dk/blackdot.gif  http://www.pladstilosalle.dk/fr1900.gif[http://www.pladstilosalle.dk/op.gif](http://www.pladstilosalle.dk/lidtarbejde/fabrik1/index.html#top)[http://www.pladstilosalle.dk/doku.gif](http://www.pladstilosalle.dk/BAGGRUND/DOKUMENTATION/DOKU3.HTML) **Fabrikslovens konsekvenser**   |  |  | | --- | --- | | MED VEDTAGELSEN AF fabriksloven i 1873 forsøger man for første gang at regulere børns arbejde. Loven omhandler kun børn, der arbejder på fabrik og i større værksteder. Det betyder, at der stadig ikke er regler for børnearbejde på landet - det mest børneintensive område - og i private hjem. Fabriksloven slår fast, at børn under 10 år ikke må arbejde på fabrik, og at arbejdstiden bliver begrænset til 6 1/2 time om dagen. De må ikke arbejde før kl. 6 morgen eller efter kl. 8 om aftenen, og det betyder, at der nu er lovgivet mod, at børn må have natarbejde.  DERUDOVER BLIVER DET forbudt for børn at arbejde på folkekirkens søn- og helligdage. Børnene må heller ikke længere arbejde i den tid, hvor de skal i skole. Desuden bliver arbejdsgiveren forpligtiget til at skaffe en lægeattest på barnets helbredstilstand, og at kende barnets alder før det bliver ansat. Samtidig skal arbejdsgiverne føre et særligt register over de børn, de har ansat. Staten ansætter to arbejdsinspektører, som har til opgave at kontrollerer, at reglerne bliver overholdt, og at arbejdsforholdene er rimelige. Der bliver åbnet mulighed for, at arbejdsgiverne kan idømmes bøder, hvis de overtræder reglerne. Men en ting er at vedtage en lov, en anden er at overholde den. | http://www.pladstilosalle.dk/lidtarbejde/fabrik1/fabrik5B.jpg  Der er flere eksempler på, at artikler i Socialisten beskyldte fabriksinspektørerne for at drikke portvin frem for at passe deres arbejde. Socialisten 20. april 1874 | | I TIDEN EFTER 1873 er der masser af eksempler på, at arbejdsgivere søger dispensation fra loven, at der udskrives lægeattester uden at børnene er blevet undersøgt, og at der stadig er børn under 10 år, der arbejder på fabrikkerne. I Socialisten kritiseres de to statsansatte arbejdsinspektører for aldrig at vise sig i fabrikkerne, og hvis de endelig gør det, er det for at drikke portvin med fabriksejeren. [Fabriksloven af 1873 bliver fulgt op af revideringer og stramninger i 1901](http://www.pladstilosalle.dk/lidtarbejde/maelked2/index.html#4) og i 1913. |   http://www.pladstilosalle.dk/blackdot.gif | | |  | | | |
| [http://www.pladstilosalle.dk/7.gif](http://www.pladstilosalle.dk/medloven/index.html) |
| [http://www.pladstilosalle.dk/8.gif](http://www.pladstilosalle.dk/detlange/index.html) |
| [http://www.pladstilosalle.dk/9.gif](http://www.pladstilosalle.dk/nrbgeret/index.html) |
| [http://www.pladstilosalle.dk/10.gif](http://www.pladstilosalle.dk/snorens/index.html) |
| [http://www.pladstilosalle.dk/11.gif](http://www.pladstilosalle.dk/frabaggrd/index.html) |
| [http://www.pladstilosalle.dk/12x.gif](http://www.pladstilosalle.dk/lidtarbejde/index.html) |
| [http://www.pladstilosalle.dk/13.gif](http://www.pladstilosalle.dk/lysoverland/index.html) |
| [http://www.pladstilosalle.dk/14.gif](http://www.pladstilosalle.dk/grdinpligt/index.html) |
| http://www.pladstilosalle.dk/backleft.gif |
| [http://www.pladstilosalle.dk/sogning.gif](http://www.pladstilosalle.dk/baggrund/sogning/index.html) |
| http://www.pladstilosalle.dk/backleft.gif |
| [http://www.pladstilosalle.dk/lidtarbejde/undervisning.gif](http://www.pladstilosalle.dk/baggrund/undervisning/index.html) |
| http://www.pladstilosalle.dk/backleft.gif |
| [http://www.pladstilosalle.dk/lidtarbejde/vejledning.gif](http://www.pladstilosalle.dk/vejledning.html) |
| http://www.pladstilosalle.dk/backleft.gif http://www.pladstilosalle.dk/backleft.gif http://www.pladstilosalle.dk/backleft.gif http://www.pladstilosalle.dk/backleft.gif http://www.pladstilosalle.dk/backleft.gif |